ddrg/super_eurlex huggingface dataset:
KOMMISSIONENS BESLUTNING af 26. juli 1995 om ændring af beslutning 93/402/EØF om dyresundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika for at tage hensyn til forhold vedrørende staten Goias (Brasilien) og Argentina (Tekst af betydning for EØS) (95/349/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 14, 15 og 16, og

ud fra følgende betragtninger:

Der er fastsat dyresundhedsmæssige betingelser og bestemmelser om udstedelse af sundhedscertifikat, som kræves ved indførsel af fersk kød fra Colombia, Paraguay, Uruguay, Brasilien, Chile og Argentina ved Kommissionens beslutning 93/402/EØF (2), senest ændret ved beslutning 95/183/EF (3);

efter at der var konstateret sundhedsproblemer i staten Goias, blev det i 1992 besluttet at suspendere indførsel af fersk kød fra dette område;

den seneste kontrol, som EF-inspektører har foretaget i Brasilien, viste en bedring af situationen for mund- og klovesyge i staten Goias;

dertil kommer, at der på grund af mund- og klovesyges epidemiologi hos får og geder bør kræves særlige garantier ved indførsel af kød af disse arter; der er derfor anvendt en regionalisering i Argentina for sådant kød;

Argentina har ikke registreret udbrud af mund- og klovesyge i over et år; der er derfor grund til at udvide det område i dette land, hvorfra medlemsstaterne tillader indførsel af fersk fåre- og gedekød;

beslutning 93/402/EØF bør følgelig ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 93/402/EØF affattes som angivet i bilaget til nærværende beslutning.

Artikel 2

Denne beslutning finder anvendelse fra dagen efter offentliggørelsen i De Europæiske Fællesskabers Tidende.

Dog tillader medlemsstaterne i tredive dage efter datoen for anvendelse af denne beslutning, at der fra Brasilien og Argentina indføres fersk kød, der er produceret og udstedt certifikat for efter de inden denne dato gældende bestemmelser.

Artikel 3

Denne beslutning er rettet til medlemsstaterne.

Udfærdiget i Bruxelles, den 26. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 179 af 22. 7. 1993, s. 11.

(3) EFT nr. L 119 af 30. 5. 1995, s. 37.

BILAG

»BILAG I

BESKRIVELSE AF DE SYDAMERIKANSKE OMRÅDER, DER ER AFGRÆNSET MED HENBLIK PÅ SUNDHEDSCERTIFIKATER

>TABELPOSITION>
KOMMISSIONENS BESLUTNING af 27. september 1995 om anden ændring af beslutning 95/32/EF om godkendelse af det østrigske program for gennemførelse af artikel 138 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den tyske udgave er autentisk) (95/416/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse, særlig artikel 138 og 140, og

ud fra følgende betragtninger:

Den 8. november 1994 gav Østrig i henhold til tiltrædelsesaktens artikel 143 Kommissionen meddelelse om det østrigske program for gennemførelse af støtteforanstaltninger under artikel 138 for en række produkter for perioden 1995-1999;

dette program, ændret ved skrivelse af 16. december 1994, blev godkendt ved Kommissionens beslutning 95/32/EF (1); nævnte beslutning blev ændret ved Kommissionens beslutning 95/209/EF (2);

den 18. og 20. juli 1995 anmodede Østrig i henhold til tiltrædelsesaktens artikel 143 Kommissionen om tilladelse til at foretage en yderligere ændring af nævnte program;

den første anmodning vedrører en forhøjelse af satsen for støtte til mælk; prisudviklingen i Østrig i første halvdel af indeværende år gør det berettiget at forhøje støtten for derved på tilfredsstillende måde at opfylde målet for en begrænsning af støttenedsættelsen som omhandlet i tiltrædelsesaktens artikel 138, stk. 2, første led; stigningerne, der resulterer i en fælles maksimumsstøttesats for alle regioner, er i overensstemmelse med bestemmelserne i tiltrædelsesakten og navnlig bestemmelserne i tiltrædelsesaktens artikel 138, stk. 1, andet afsnit;

den anden anmodning vedrører støtte til ungkvæg; bilag XIV til tiltrædelsesakten indeholder bestemmelser om støtte til opdræt af sådanne dyr; efter tiltrædelsesaktens artikel 140 skal Kommissionen tillade Østrig at yde national overgangsstøtte som fastsat i nævnte bilag op til de grænser og på de betingelser, der er fastsat deri, og fastsætte det indledende støttebeløb samt tempoet for den gradvise nedsættelse af støtten; for ungkvæg er der ikke fastsat nogen grænser eller betingelser i nævnte bilag -

VEDTAGET FØLGENDE BESLUTNING:

Artikel 1

Bilaget til beslutning 95/32/EF affattes som angivet i bilaget til nærværende beslutning.

Artikel 2

Denne beslutning er rettet til Republikken Østrig.

Udfærdiget i Bruxelles, den 27. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 43 af 25. 2. 1995, s. 53.

(2) EFT nr. L 131 af 15. 6. 1995, s. 34.

BILAG

>TABELPOSITION>
KOMMISSIONENS BESLUTNING af 6. oktober 1995 om prognosen for produktionen og forbruget af bananer i Fællesskabet samt for ind- og udførsel for 1995 (95/407/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

Ifølge artikel 16 i forordning (EØF) nr. 404/93 skal der hvert år udarbejdes en prognose på grundlag af en række markedsparametre; hovedformålet med prognosen er at opstille et skøn over produktionen og forbruget i EF samt importen af traditionelle AVS-bananer og dermed fastsætte EF-markedets forsyningsbehov og et passende toldkontingent;

i henhold til artikel 16, stk. 3, i forordning (EØF) nr. 404/93 skal der ved udarbejdelsen af denne prognose tages hensyn til konsekvenserne af den tropiske storm »Debbie«, som i væsentlig grad har påvirket produktionen i Martinique, Guadeloupe og visse AVS-lande indtil juli 1995, samt til virkningerne af stormene Iris, Luis og Marilyn i august og september 1995;

i prognosen er også indregnet den supplerende mængde på 353 000 tons, der blev fastsat i forbindelse med overgangsforanstaltningerne for det østrigske, det finske og det svenske markeds forsyning med bananer efter disse tre landes tiltrædelse;

Forvaltningskomitéen for Bananer har ikke afgivet udtalelse inden for den af formanden fastsatte frist -

VEDTAGET FØLGENDE BESLUTNING:

Artikel 1

Prognosen for 1995 for produktionen og forbruget af bananer i Fællesskabet samt for ind- og udførsel er anført i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

BILAG

>TABELPOSITION>
KOMMISSIONENS BESLUTNING af 2. oktober 1995 om ændring af beslutning 95/301/EF om beskyttelsesforanstaltninger mod mund- og klovesyge i Rusland (Tekst af betydning for EØS) (95/405/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved akten vedrørende Østrigs, Finlands og Sveriges tiltrædelse, særlig artikel 19, stk. 1, og

ud fra følgende betragtninger:

I Moskva-regionen i Rusland er der konstateret et udbrud af mund- og klovesyge;

forekomsten af mund- og klovesyge i Rusland udgør en alvorlig trussel for medlemsstaternes husdyrbestande som følge af handelen med visse animalske produkter;

ved Kommissionens beslutning 95/301/EF af 26. juli 1995 om beskyttelsesforanstaltninger mod mund- og klovesyge i Rusland (2) blev der indført restriktioner med hensyn til importen af sådanne produkter fra Moskva-regionen, blandt andet et forbud mod indførsel af blodprodukter, der ikke er beregnet til konsum; visse blodprodukter, hvis pH-værdi er blevet ændret, vil dog kunne indføres til Fællesskabet uden risiko;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 95/301/EF foretages følgende ændringer:

1) I artikel 1, stk. 3, in fine, skal der efter ordet »Rusland« indsættes følgende: »som ændret ved beslutning 95/405/EF«.

2) I artikel 1 indsættes som stk. 4 og 5:

»4. Det i stk. 1 omhandlede forbud gælder ikke for blodprodukter, der er blevet tilsat syre, så pH-værdien har været mindre end 6 i mindst 1 time.

5. Medlemsstaterne sikrer sig, at de certifikater, der ledsager blodprodukter, som skal sendes fra Rusland, er forsynet med følgende påtegning:

»Blodprodukter i overensstemmelse med Kommissionens beslutning 95/301/EF om beskyttelsesforanstaltninger mod mund- og klovesyge i Rusland, som ændret ved beslutning 95/405/EF.««

Artikel 2

Denne beslutning er rettet til medlemsstaterne.

Udfærdiget i Bruxelles, den 2. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 184 af 3. 8. 1995, s. 59.
RÅDETS AFGØRELSE af 25. september 1995 om iværksættelse af den fælles aktion vedrørende aktioner til gennemførelse af artikel K.1 i traktaten om Den Europæiske Union (95/402/RIA)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel K.3, stk. 2, litra b), og artikel K.8, stk. 2,

under henvisning til De Europæiske Fællesskabers almindelige budget for 1995, især artikel B 5.800, B 5.801 og B 5.802,

under henvisning til den fælles aktion vedtaget på grundlag af artikel K.3 i traktaten om Den Europæiske Union, vedrørende aktioner til gennemførelse af traktatens artikel K.1 (1) -

TRUFFET FØLGENDE AFGØRELSE:

Artikel 1

Den samlede bevillingsramme for iværksættelsen af ovennævnte fælles aktion fastsættes, for så vidt angår den del, der afholdes over Fællesskabernes almindelige budget for 1995, til 5,2 mio. ECU.

Artikel 2

Inden for rammerne af De Europæiske Fællesskabers almindelige budget anvendes det i artikel 1 omhandlede beløb på følgende områder:

>TABELPOSITION>

For at kunne opnå støtte skal projekterne:

- omfatte en eller flere medlemsstater, hvis projekterne er af fælles interesse, og

- være en forløber for eller en forlængelse af udarbejdelsen af bestemmelser inden for traktatens afsnit VI eller lette et eventuelt samarbejde om aktioner på ovennævnte områder.

Projekterne kan antage form af uddannelsesaktioner, indsamling og udveksling af oplysninger og erfaringer, seminarer, undersøgelser, publikationer eller andre aktioner til støtte for Unionens samarbejdsaktiviteter.

Repræsentanter for tredjelande kan tilknyttes projekterne, når dette viser sig at fremme opfyldelsen af projekternes målsætninger.

Artikel 3

Projekter, der ønskes finansieret, foreslås af medlemsstaterne eller Kommissionen på de områder, der er omfattet af traktatens artikel K.1, stk. 1-6, og af medlemsstaterne alene på de områder, der er omfattet af traktatens artikel K.1, stk. 7, 8 og 9.

Artikel 4

Kommissionen vurderer de således indkomme anmodninger. På grundlag af dette materiale udvælges projekterne, og der træffes afgørelse om finansieringen heraf i en gruppe sammensat af repræsentanter for medlemsstaterne.

Artikel 5

Det påhviler Kommissionen at iværksætte finansieringsafgørelserne, og den aflægger regelmæssigt rapport til Europa-Parlamentet og Rådet.

Artikel 6

Uden at dette berører denne afgørelses ikrafttrædelsesdato, anses en udgift for støtteberettiget over det fastsatte budget, for så vidt den begivenhed, der har udløst denne udgift, og som er senere end anmodningen om finansiering, finder sted efter den 31. juli 1995.

Artikel 7

Denne afgørelse træder i kraft på datoen for vedtagelsen.

Den anvendes indtil den 31. december 1995.

Udfærdiget i Bruxelles, den 25. september 1995.

På Rådets vegne

J. A. BELLOCH JULBE

Formand

(1) Se side 1 i denne Tidende.
KOMMISSIONENS BESLUTNING af 26. september 1995 om beskyttelsesforanstaltninger mod ondartet beskelersyge (dourine) i Mexico (Tekst af betydning for EØS) (95/392/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved Kommissionens beslutning 95/157/EF (2), særlig artikel 18,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (3), senest ændret ved direktiv 92/36/EØF (4), særlig artikel 12, og

ud fra følgende betragtninger:

Der er konstateret udbrud af ondartet beskelersyge (dourine) i Mexico;

udbruddet af ondartet beskelersyge (dourine) i Mexico udgør en alvorlig trussel for medlemsstaternes hovdyr i betragtning af hovdyrs bevægelser;

det er derfor nødvendigt at forbyde genindførsel af registrerede heste efter midlertidig udførsel, midlertidig indførsel og indførsel af hovdyr fra Mexico;

på baggrund af den garanti, der er givet af serologiske prøver og af de mexicanske myndigheder, bør der på visse betingelser gives tilladelse til genindførsel af registrerede heste efter midlertidig udførsel fra byområdet Monterey (Mexico) samt midlertidig indførsel af registrerede heste fra denne del af det mexicanske område;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne forbyder midlertidig indførsel af registrerede heste, genindførsel af registrerede heste efter midlertidig udførsel og indførsel af hovdyr fra Mexico.

Artikel 2

1. Medlemsstaterne kan dog give tilladelse til:

- genindførsel af registrerede heste efter midlertidig udførsel til byområdet Monterey

- midlertidig indførsel af registrerede heste fra byområdet Monterey, der ledsages af et supplerende certifikat, der er undertegnet af de mexicanske veterinærmyndigheder.

2. I det i stk. 1, andet led omhandlede certifikat skal det attesteres, at hovdyrene højst ti dage inden afsendelsen den ............ (5) har gennemgået en komplementbindingsprøve for ondartet beskelersyge (dourine) ved 1:10 med negativt resultat.

Artikel 3

Medlemsstaterne ændrer de foranstaltninger, de anvender over for Mexico, for at efterkomme denne beslutning. De underretter Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 26. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.

(2) EFT nr. L 103 af 6. 5. 1995, s. 40.

(3) EFT nr. L 224 af 18. 8. 1990, s. 42.

(4) EFT nr. L 157 af 10. 6. 1992, s. 28.

(5) Anfør datoen.
KOMMISSIONENS BESLUTNING af 26. september 1995 om ændring af beslutning 95/186/EF om mærkning og anvendelse af svinekød i henhold til artikel 9 i Rådets direktiv 80/217/EØF (Tekst af betydning for EØS) (95/393/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 6, litra g),

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), senest ændret ved direktiv 92/118/EØF (3), særlig artikel 10, og

ud fra følgende betragtninger:

I maj 1995 vedtog Kommissionen beslutning 95/186/EF om mærkning og anvendelse af svinekød i henhold til artikel 9 i Rådets direktiv 80/217/EØF; foranstaltningerne i beslutning 95/186/EF ophører den 1. oktober 1995;

Tyskland har anmodet om, at foranstaltningerne i nævnte beslutning forlænges indtil den 1. december 1995;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 95/186/EF foretages følgende ændring:

I artikel 5 ændres »oktober« til »december«.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 21. 2. 1980, s. 11.

(2) EFT nr. L 224 af 18. 8. 1990, s. 29.

(3) EFT nr. L 62 af 15. 3. 1993, s. 49.
KOMMISSIONENS BESLUTNING af 8. september 1995 om udførelse af fællesskabsprøver på formerings- og plantemateriale af visse arter i henhold til artikel 20, stk. 2, i Rådets direktiv 92/33/EØF (95/374/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/33/EØF af 28. april 1992 om afsætning af plantemateriale og formeringsmateriale af grøntsagsplanter bortset fra frø (1), senest ændret ved Kommissionens beslutning 94/152/EF (2), særlig artikel 20, og

ud fra følgende betragtninger:

Plantemateriale og formeringsmateriale af grøntsagsarter, der er opført på listen i nævnte direktiv, skal opfylde kravene og betingelserne i nævnte direktiv;

med henblik herpå bør der udføres fællesskabsprøver i henhold til artikel 20, stk. 2, i nævnte direktiv i de tidlige stadier af direktivets gennemførelse for at sikre, at der først og fremmest foretages en harmonisering af de tekniske metoder til undersøgelse af formerings- og plantemateriale af bestemte arter;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Der udføres fællesskabsprøver på formerings- og plantemateriale af Allium spp. og Lycopersicon lycopersicum i løbet af 1995 med henblik på harmonisering af de tekniske kontrolmetoder.

Artikel 2

Denne beslutning er rettet til medlemsstaterne.

Udfærdiget i Bruxelles, den 8. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 157 af 10. 6. 1992, s. 1.

(2) EFT nr. L 66 af 10. 3. 1994, s. 33.
RÅDETS AFGØRELSE af 18. september 1995 om Fællesskabets tiltrædelse af aftalen om oprettelse af Tunkommissionen for Det Indiske Ocean (95/399/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Fællesskabet har undertegnet De Forenede Nationers havretskonvention, der forpligter alle de internationale samfunds medlemmer til at samarbejde om bevarelse og forvaltning af havets biologiske ressourcer;

Fællesskabet har på havfiskeriområdet kompetence til at træffe foranstaltninger til bevarelse og forvaltning af fiskeressourcerne og til at indgå aftaler herom med tredjelande eller internationale organisationer;

Fællesskabet deltog derfor i de internationale forhandlinger, der har resulteret i, at De Forenede Nationers Levnedsmiddel- og Landbrugsorganisation har godkendt en aftale om oprettelse af en tunkommission for Det Indiske Ocean;

aftalen styrker på en hensigtsmæssig måde det internationale samarbejde med henblik på at bevare og rationelt udnytte tun og beslægtede arter i Det Indiske Ocean;

der er EF-fiskere, der fisker efter disse arter i Det Indiske Ocean; det er dermed i Fællesskabets interesse at tiltræde aftalen -

TRUFFET FØLGENDE AFGØRELSE:

Artikel 1

Aftalen om oprettelse af Tunkommissionen for Det Indiske Ocean godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet deponerer på Fællesskabets vegne tiltrædelsesinstrumentet i overensstemmelse med aftalens artikel XVII, stk. 1.

Udfærdiget i Bruxelles, den 18. september 1995.

På Rådets vegne

P. SOLBES MIRA

Formand

(1) EFT nr. C 109 af 1. 5. 1995, s. 277.
KOMMISSIONENS BESLUTNING af 7. september 1995 om ændring af beslutning 94/1076/EF, for så vidt angår afslutning af Italiens regnskaber over de udgifter for regnskabsåret 1989, der er finansieret af EUGFL, Garantisektionen (Kun den italienske udgave er autentisk) (95/369/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik (1), senest ændret ved forordning (EF) nr. 1287/95 (2), særlig artikel 5, stk. 2,

efter høring af EUGFL-komitéen, og

ud fra følgende betragtninger:

Ved artikel 2 i beslutningen 94/1076/EF (3) er det fastsat, at visse beløb, der skal betales af Italien, skal bogføres under udgifterne for EUGFL, Garantisektionen i oktober 1995, 1996, 1997 og 1998;

de beløb, der skal betales i denne forbindelse, vil formentlig være større end forskuddene for nævnte regnskabsmåneder, og beløbene vil under disse omstændigheder i givet fald ikke kunne blive betalt fuldt ud inden udløbet af de frister, der er aftalt i Kommissionens og Rådets fælles konklusioner af 21. oktober 1994; det bør derfor fastsættes, at en del af de beløb, der skal betales, i givet fald vil kunne bogføres under udgifterne for september i de nævnte år -

VEDTAGET FØLGENDE BESLUTNING:

Artikel 1

Leddene i artikel 2 i beslutning 94/1076/EF affattes for Italiens vedkommende således:

»- september og oktober 1995: 106 585 718 400 lire

- september og oktober 1996: 106 585 718 400 lire

- september og oktober 1997: 106 585 718 400 lire

- september og oktober 1998: 106 585 718 400 lire«.

Artikel 2

Denne beslutning er rettet til Den Italienske Republik.

Udfærdiget i Bruxelles, den 7. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 94 af 28. 4. 1970, s. 13.

(2) EFT nr. L 125 af 8. 6. 1995, s. 1.

(3) EFT nr. L 386 af 31. 12. 1994, s. 24.